《念奴娇 祀灶》
清代·王贞仪

行厨烟散，刚入夜、炊馀寒彻。爆竹邻家初竞响，正是交年节。

床脚烧灯，灰堆击帚，五祀辰方接。底需祈报，但教香水无缺。

不学致富阴家，刲羊供酒，叩祷纷烦热。饼豆一年惭一饯，言事凭君朝阙。

再拜尊前，非缘求媚，文字嗟薪积。封尘莫笑，爨火每自清洁。

作者简介：（1768—1797）清江苏上元人，原籍安徽天长，字德卿。诸生詹枚妻。十一岁随父赴吉林，奔祖父丧，居吉五年，读书习骑射。旋回江南，随家转徙京师、陕西、湖北、广东。通天文、算学、医学，工诗文、绘画。曾痛斥风水迷信之说。对岁差原理有清晰了解，并能驳正前人著作中的错误。有《德风亭集》、《星象图释》、《筹算易知》、《重订策算證伪》、《西洋筹算增删》、《沉疴呓语》等。